钦定古今图书集成/方舆汇编/职方典/第1451卷 > 泗城府建置沿革考 府志
## 钦定古今图书集成/方舆汇编/职方典/第1451卷 > 泗城府建置沿革考 府志

本府

古蛮彝地。秦为百粤。汉属交趾。唐、宋为古墈峒。明置泗城土直隶州。

皇清顺治十五年，土知州岑继禄随征滇黔向导，有

《功晋》州为府，改为泗城军民府。土知府沿袭守土，添设流官同知、经历、教授等官。泗城旧管利州程县及安隆、上林二长官司功赏十八寨。后程县为南丹土州霸管，其安隆、上林二长官司。

“《皇清》改流建置州县并泗城汛地路程，𣆟苗二甲”割

入西林，俱属思恩，本府专管。其功赏十八寨，亦改流入贵州普安州，今在泗城所属，惟利州一州地方窄小，故泗城旧地四十八甲，今止存三十甲，分内外哨。内哨五甲系土府官目自治，外哨二十五甲，俱系世袭头目，各管其所部人民，听其土府，极难约束。

果化州

宋置，隶横山寨。元属田州路。明初因之，后改隶广西布政司。

皇清改属泗城府，编户一里。

恩城州

在府治西北一百二十里。古名恩上，为西原农峒地。唐置恩城州，隶邕州。宋分上恩城、下恩城二州，隶太平寨。元至元十九年，并为一州，隶太平路。明隶太平府。

皇清初因之，后改属泗城府。土官赵姓，沿袭《流官吏》：

目佐之

田州

古越裳氏地。秦为百粤。汉属交趾郡。唐未详。宋皇祐间置，直隶田宁土府，统果化、归德、隆州三土州。上林一土县。元为来安路。明改为田州府。嘉靖七年，因九目为乱，寻讨平，降府为州，削去三州一县，并割《九目》地方，编隶思恩府，本州归隶柳州府。

皇清康熙三年，改隶“思恩军民府。”后复隶“泗城府。”领

甲六

归顺州

古百粤地。汉属交趾。晋因之。唐置镇安峒，立宣抚司归顺，即镇安峒地。宋改镇安峒为镇安军民土府，立岑姓为镇安，世袭土知府。至明永乐八年，土知府岑志刚以次岑永福别立归顺土州，即今州治也，仍隶镇安。正德间，归顺州改为直隶州。明改为思恩军民府，原立八甲、十三峒三庄，于万历间被交趾莫寇占去茶岭、审慢、登淰峒、泡泉峒、熹峒，又于天启七年被莫寇占去音峒、台峒、剥淰峒，于

皇清康熙二年，复回，奉断给“小镇安”管理。今本土州

止存八甲七峒二庄，领村八十一。

向武州

古百粤地。汉属交趾。唐未详。宋皇祐间，黄志威随狄青征剿侬智高有功，始置向武土州，题授志威为向武土知州，兼守御江南岸，领冨劳县并奉议州，皆属向武甲地，隶永宁州。宋末，田州恃强，侵占江南岸十一城头，后经申奏，乃将田州所侵十一城头割置奉议土州。元初，冨劳县土官故绝归并，其地与向武州管属，隶柳州府。明初，仍旧，后隶思恩军民府。

皇清初因之，后属泗城府。

都康州

古南蛮地，汉属交趾。建武间，置都康，直隶土州。唐、宋、元仍旧。明嘉靖十八年，改隶柳州府。

都里止分四峒，领村一百八十有四。先是，州被隆英、向武二土州占去，宁田、上下怀恩四峒地方甚多。于元元贞二年，土知州冯嵩始将见在村落分为子午卯酉四方。

皇清因之。

龙州

在府治西南二百二十里。汉属交趾郡。宋改龙州，隶太平寨。元隶太平路。明隶太平府。

皇清初因之，后改隶泗城府。土官赵姓沿袭《流官吏》。

目佐之

江州

在府治西南十三里。汉属交趾郡。宋改江州，隶太平寨。元隶太平路。明隶太平府。

皇清初因之，后属泗城府，土官黄姓沿袭《流官吏目》。

佐之